CELEX: C2006/326/12
Language: fi
Date: 2006-12-30 00:00:00
Title: Asia C-513/04: Yhteisöjen tuomioistuimen tuomio (suuri jaosto) 14.11.2006 (Rechtbank van eerste aanleg te Gentin (Belgia) esittämä ennakkoratkaisupyyntö) — Mark Kerckhaert ja Bernadette Morres v. Belgische Staat (Tulovero — Osingot — Toiseen jäsenvaltioon sijoittautuneiden yhtiöiden osakkeiden tai yhtiöosuuksien perusteella saatujen osinkojen verorasitus — Toisessa jäsenvaltiossa lähteellä pidätetyn tuloveron hyvittämättä jättäminen asuinvaltiossa)

30.12.2006   
            
            
               FI
            
            
               Euroopan unionin virallinen lehti
            
            
               C 326/6
            
         Yhteisöjen tuomioistuimen tuomio (suuri jaosto) 14.11.2006 (Rechtbank van eerste aanleg te Gentin (Belgia) esittämä ennakkoratkaisupyyntö) — Mark Kerckhaert ja Bernadette Morres v. Belgische Staat
   (Asia C-513/04) (1)
   
   (Tulovero - Osingot - Toiseen jäsenvaltioon sijoittautuneiden yhtiöiden osakkeiden tai yhtiöosuuksien perusteella saatujen osinkojen verorasitus - Toisessa jäsenvaltiossa lähteellä pidätetyn tuloveron hyvittämättä jättäminen asuinvaltiossa)
   (2006/C 326/12)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van eerste aanleg te Gent
   Pääasian asianosaiset
   
      Kantajat: Mark Kerckhaert ja Bernadette Morres
   
      Vastaaja: Belgische Staat
   Oikeudenkäynnin kohde
   Ennakkoratkaisupyyntö — Rechtbank van eerste Aanleg te Gent — EY 56 artiklan 1 kohdan tulkinta — Tuloverotusta koskevasta kansallisesta säännöksestä aiheutuva rajoitus — Kotimaiset ja ulkomaiset osinkotulot — Yhtenäinen verokanta — Toiseen jäsenvaltioon sijoittautuneen yhtiön yhtiöosuuksien perusteella saatujen osinkojen korkeampi verorasitus — Lähdevero — Huomiotta jättäminen — Pääomien vapaa liikkuvuus — Syrjintä
   Tuomiolauselma
   EY:n perustamissopimuksen 73 b artiklan 1 kohta (josta on tullut EY 56 artiklan 1 kohta) ei ole esteenä Belgian verolainsäädännön kaltaiselle jäsenvaltion lainsäädännölle, jossa tuloveron yhteydessä sovelletaan samaa yhtenäistä verokantaa kyseiseen valtioon sijoittautuneiden yhtiöiden osakkeiden perusteella saatuihin osinkoihin ja toiseen jäsenvaltioon sijoittautuneiden yhtiöiden osakkeiden perusteella saatuihin osinkoihin ilman mahdollisuutta hyvittää tässä toisessa jäsenvaltiossa pidätettyä lähdeveroa.
   
      (1)  EUVL C 57, 5.3.2005.